CELEX: 22011D0049
Language: hu
Date: 2011-05-20 00:00:00
Title: Az EGT Vegyes Bizottság 49/2011 határozata ( 2011. május 20. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

28.7.2011   
            
            
               HU
            
            
               Az Európai Unió Hivatalos Lapja
            
            
               L 196/27
            
         AZ EGT VEGYES BIZOTTSÁG 49/2011 HATÁROZATA
   (2011. május 20.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2009. december 4-i 125/2009 EGT vegyes bizottsági határozat (1) módosította.
            
         
               (2)
            
            
               A mértékegységekre vonatkozó tagállami jogszabályok közelítéséről szóló 80/181/EGK tanácsi irányelv módosításáról szóló, 2009. március 11-i 2009/3/EK európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A nem automatikus működésű mérlegekről szóló, 2009. április 23-i 2009/23/EK európai parlamenti és tanácsi irányelvet (3) bele kell foglalni a megállapodásba.
            
         
               (4)
            
            
               A mérőműszerekre és a metrológiai ellenőrzés módszereire vonatkozó közös rendelkezésekről szóló, 2009. április 23-i 2009/34/EK európai parlamenti és tanácsi irányelvet (4) bele kell foglalni a megállapodásba.
            
         
               (5)
            
            
               A mérőműszerekről szóló 2004/22/EK európai parlamenti és tanácsi irányelvnek az MI-001–MI-005 műszerspecifikus mellékletekben meghatározott legnagyobb megengedett hiba kihasználása tekintetében történő módosításáról szóló, 2009. november 10-i 2009/137/EK bizottsági irányelvet (5) bele kell foglalni a megállapodásba.
            
         
               (6)
            
            
               A 2009/23/EK irányelv hatályon kívül helyezi a megállapodásba foglalt 90/384/EGK tanácsi irányelvet (6), amely ebből következően a megállapodást illetően hatályát veszti.
            
         
               (7)
            
            
               A 2009/34/EK irányelv hatályon kívül helyezi a megállapodásba foglalt 71/316/EGK tanácsi irányelvet (7), amely ebből következően a megállapodást illetően hatályát veszti,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének IX. fejezete a következőképpen módosul:
   
               1.
            
            
               Az 1. pont (71/316/EGK tanácsi irányelv) szövege helyébe a következő szöveg lép:
               „32009 L 0034: az Európai Parlament és a Tanács 2009. április 23-i 2009/34/EK irányelve a mérőműszerekre és a metrológiai ellenőrzés módszereire vonatkozó közös rendelkezésekről (HL L 106., 2009.4.28., 7. o.).
               Az irányelv rendelkezéseit e megállapodás alkalmazásában a következő kiigazításokkal kell alkalmazni:
               
                           a)
                        
                        
                           az I. melléklet 3.1. pontjának első francia bekezdésében és a II. melléklet 3.1.1.1. pontja a) alpontjának első francia bekezdésében a zárójelben szereplő szöveg a következőkkel egészül ki:
                           »FL: Liechtenstein, IS: Izland, N: Norvégia«;
                        
                     
                           b)
                        
                        
                           a II. melléklet 3.2.1. pontjában említett rajzok az »FL, IS, N« jelhez szükséges betűkkel egészülnek ki.”
                        
                     
         
               2.
            
            
               A 24. pont (80/181/EGK tanácsi irányelv) az alábbi francia bekezdéssel egészül ki:
               
                           „—
                        
                        
                           
                              32009 L 0003: az Európai Parlament és a Tanács 2009. március 11-i 2009/3/EK irányelve (HL L 114., 2009.5.7., 10. o.).”
                        
                     
         
               3.
            
            
               A 27. pont (90/384/EGK tanácsi irányelv) szövege helyébe a következő szöveg lép:
               „32009 L 0023: az Európai Parlament és a Tanács 2009. április 23-i 2009/23/EK irányelve a nem automatikus működésű mérlegekről (HL L 122., 2009.5.16., 6. o.).”
            
         
               4.
            
            
               A 27b. pont (2004/22/EK európai parlamenti és tanácsi irányelv) a következő francia bekezdéssel egészül ki:
               
                           „—
                        
                        
                           
                              32009 L 0137: a Bizottság 2009. november 10-i 2009/137/EK irányelve (HL L 294., 2009.11.11., 7. o.).”
                        
                     
         2. cikk
   A 2009/3/EK, a 2009/23/EK, a 2009/34/EK és a 2009/137/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. május 21-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (8).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. május 20-án.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 62., 2010.3.11., 11. o.
   
      (2)  HL L 114., 2009.5.7., 10. o.
   
      (3)  HL L 122., 2009.5.16., 6. o.
   
      (4)  HL L 106., 2009.4.28., 7. o.
   
      (5)  HL L 294., 2009.11.11., 7. o.
   
      (6)  HL L 189., 1990.7.20., 1. o.
   
      (7)  HL L 202., 1971.9.6., 1. o.
   
      (8)  Alkotmányos követelmények fennállását nem jelezték.